Vladimir Beba Popović
Vladimir  "Beba" Popović  (Svetozarevo, 1958) je srpski ekonomist, stručnjak za javne komunikacije, najpoznatiji kao nekadašnji Šef Biroa za komunikacije u Vladi Zorana Đinđića, te kao osnivač i direktor regionalne think-tank organizacije Institut za javnu politiku.

Biografija 
Rođen je u Srbiji 1958. godine. Završio je Ekonomski fakultet Univerziteta u Beogradu. Krajem 1980-ih postaje prvi direktor multinacionalnog lanca advertajzing agencija Ogilvy & Mather za područje Jugoslavije. Uvođenjem višestranačja u Srbiju, Vladimir Popović uzima aktivnu ulogu u političkom životu opozicione Srbije i od samog početka kreira marketinške kampanje za većinu stranaka tadašnje opozicije. Od 1994. godine započinje stalnu saradnju sa Demokratskom strankom i njenim predsednikom Zoranom Đinđićem. U tom periodu Popović je bio menadžer svih političkih izbornih kampanja u kojima je učestvovala DS, kao i opozicionih koalicija, poput koalicije Zajedno, Saveza za promene, itd. Bio je direktor izborne kampanje koalicije DOS. Nakon demokratskih promena, Popović ulazi u vladu i učestvuje u formiranju kabineta premijera, da bi zatim preuzeo formiranje i upravljanje Biroom za komunikacije Vlade Republike Srbije. Na toj funkciji ostaje do sredine 2003. godine, kada se vraća svojoj firmi i advertajzingu. 

Od 2004. godine nastavlja da aktivno pomaže civilni sektor u Srbiji. Učestvuje u izradi brojnih projekata, pre svega sa komitetom pravnika za ljudska prava Yucom iz Beograda i Biljanom Kovačević Vučo. Aktivno pruža usluge, pomaže građanske stranke u Srbiji i učestvuje u stvaranju novih liberalnih i demokratskih pokreta i stranaka. Od 2005. živi i radi u Beču, Londonu i Podgorici. Završio je brojne specijalizacije iz političkog marketinga, državne administracije, medija i primene medijskih strategija.

Spoljašnje veze 
Institut za javnu politiku 

 Svedočenje pred Specijalnim sudom Vladimira Popovića na suđenju za ubistvo Zorana Đinđića

 Vladimir Beba Popović - Insajder I

 Vladimir Beba Popović- Insajder II

 "Beba: Mišković pljačka Srbiju!"

Srpski ekonomisti
Biografije, Jagodina
Srpski ekonomisti
Authority control